cyanic-selkie/wikianc huggingface dataset:
Kardiopulmonal belastningstest
Medikamentell stresstest
Undersøkelse av kardiopulmonal kapasitet kan gjøres ved bruk av medikamenter. Spesielt egnet medikamenter vil øke hjertearbeidet ved å øke hjertefrekvensen uten at testpersonen er i bevegelse. Typiske medikamenter å bruke i en stresstest er adenosin eller dobutamin. Medikamentell test kan ofte forekomme sammen med myokardperfusjonsscintigrafi (MP-SPECT), ekkokardiografi eller magnettomografi (MR) for visualisering av hjertet. Stresstesten brukes gjerne på personer som av ulike årsaker ikke kan gå på tredemølle eller sykle, eller der en ønsker å gjøre undersøkelser som krever at testpersonen holder kroppen i ro.
Valg av tilleggsundersøkelser
Avhengig av indikasjonen for CPET kan det utføres tilleggsundersøkelser underveis i testen. Tilleggsundersøkelsene bidrar til en grundigere og mer komplett fysiologisk oversikt over pasientens respons på arbeidsbelastning.
Blodtrykk
Mer presist vil være å måle blodtrykket intraarterielt. Dette er mer invasivt, og er ikke standard metode. Intraarteriell blodtrykksmåling kan gjerne brukes dersom det samtidig skal tas arterielle blodprøver, da det invasive inngrepet uansett uføres i disse tilfellene.
Pulsoksymetri
Deteksjon av oksygenert arterielt blod ved hjelp av infrarød stråling gir et mål på oksygenmetning i arterielt blod. Måles på ekstremiteter; fortrinnsvis fingeren, øreflipp eller i pannen. Målt på fingeren kan testen være unøyaktig hos personer som bruker neglelakk eller har mørk hud.
Det er også mulig å kalkulere oksygenmetningen ved å måle arterielt oksygentrykk og kalkulere alveolær-arteriell differanse, men dette er en invasiv prosedyre. Fordeler og ulemper med en mer presis måling ved bruk av invasiv metode, må avveies mot hvilken grunnsykdom pasienten har, hva man ønsker å undersøke og hvor stor verdi en mer nøyaktig verdi vil gi.
Ventilasjon og oksygenopptak (V̇O2)
Ventilasjon og oksygenopptak kan måles både direkte og indirekte. Cooper-testen er et eksempel på en indirekte måling av V̇O2max.
Direkte metoder for måling av gassutveksling:
Elektrokardiografi
Det er vanlig å bruke elektrokardiografi (EKG) sammen med belastningstest, enten til kontinuerlig opptak eller før og etter treningen. EKG gjøres ofte i forbindelse med diagnostikk, utredning og oppfølgning ved hjertesykdommer som arytmier, iskemisk hjertesykdom, hjertemuskelsykdommer (kardiomyopatier) og ved medfødte hjertefeil.
Impedansmåling
Dette er en metode for indirekte måling av hemodynamiske parametere. Ved bruk av sensorer på testpersonens brystkasse og hals måles endringen i blodvolum og hastigheten i hovedpulsåren ved hvert hjerteslag. Denne endringen brukes til beregning av de hemodynamiske verdiene. Til nå er impedansmåling som metode for måling av hemodynamisk respons lite validert.
Ekkokardiografi
Ultralyd av hjertet (ekkokardiografi) kan brukes sammen med ergometersykkel eller liggesykkel under belastningstesten. Ved å beregne åpningsareal av en hjerteklaff og Dopplersignalet fra blodstrømmen gjennom klaffen kan en kalkulere slagvolumet og når en vet hjertefrekvensen kan en kalkulere hjertets minuttvolum. Slagvolum (SV) * hjertefrekvens (HF) = minuttvolum (CO). Dette er en krevende metode, men den kan gi betydelig tilleggsinformasjon dersom utført på en god og nøyaktig måte. Det er også mulig å undersøke for lekkasje over hjerteklaffene samt å vurdere sammentrekningkraften og funksjon i hjertekamre ved ekkokardiografi under testen.
Blodundersøkelser
Ved å sette inn et arterielt kateter kan det oppnås lett tilgang til arterielle blodprøver. Ofte vil det være best å bruke arteria radialis. Dette er en invasiv metode med risikoprofil, og brukes derfor ikke ofte. Kun dersom det er viktig med hyppige og presise blodprøver vil dette brukes. Gjentatte kapillære punkt-prøver i finger eller øret er andre mulige metoder for blodprøvetaking.
Et vanlig oppsett for å høste prøver er; i hvile, etter oppvarming, ved regelmessige intervaller under arbeidet (for eksempel hvert minutt) og etter nedtrapping. Prøvene bør analyseres fortløpende. Prøver som kan være aktuelle under CPET er laktat/melkesyre, og blodgassanalyse med undersøkelse av syre-base nivået i blodet (bikarbonat (HCO3-) baseoverskudd (BE), PCO2, PO2 og pH).
Blodtrykk
Både systolisk og diastolisk blodtrykk avleses underveis. Typisk ser man at systolisk blodtrykk stiger sammen med økt V̇O2 under belastningstesten. Diastolisk holder seg vanligvis konstant eller har et lett fall. Unormal blodtrykksrespons på arbeidsbelastning kan være tegn på hjerte- og/eller aortasykdom.
Ventilasjonsparametere
Mange parametere kan registreres dersom det brukes en oksygenmaske og direkte måling av gassutveksling under CPETen. Sammen vil parameterne gi et grundig bilde over ventilasjonskapasiteten til testpersonen.
Følgende parametere rapporteres ofte fra ventilasjonsdata:
Ventilasjon
Under arbeid vil ventilasjonen øke for å fasilitere regulering av gasser og syre-base status på grunn av økt metabolsk krav. Minuttventilasjonen (VE) brukes sammen med tidalvolum og respirasjonsfrekvens for å undersøke ventilatorisk reservekapasitet.
Ventilatorisk kapasitet er ofte undersøkt ved maksimal voluntær ventilasjon (MVV) og respiratorisk reserve ved maksimal belastning regnes ut fra MVV og VE [14, 15].
Det er også mulig å regne dette indirekte ved formelen FEV1 * 40. Studier har vist at denne formelen overestimerer MVV i forhold til direkte målinger hos barn.
Karbondioksid og respiratorisk utvekslingsratio (RER)
CO2 som måles ved pust er mer avhengig av ventilasjonen enn V̇O2. Under kortvarig arbeid vil ratio mellom V̇CO2 og V̇O2 (RER) være omtrent tilsvarende 1,0, blant annet på grunn av glykogenmetabolisme. Ved vedvarende hardt arbeid vil ratioen overstige 1,0 på grunn av økt nivå av CO2 ettersom kroppen kommer over i anaerobt arbeid. RER verdi på 1,15 brukes ofte som krav tilleggskrav til tilfredsstillende utmattelse under en CPET. Det er dog mange faktorer som spiller inn på RER verdien, og den er derfor noe usikker som et absolutt kriterium. Det er anbefalt å rapportere RER som en funksjon av V̇O2.
EKG
Hjertefrekvens (ofte også i norsk litteratur forkortet HR) kan leses av kontinuerlig under testen og man kan se utviklingen. Det er mulighet for å finne maksimal HR (maxHR) under en CPET. Hos friske kan man forvente å finne en tilnærmet lineær stigning mellom V̇O2 og HR. Indirekte kan maksimal HR regnes ut ved følgende formel :
Arytmier og iskemi kan avdekkes ved analyse av hjerterytme og de elektriske signalene på EKG diagrammet.
Blodundersøkelser
Under metabolisme ved krevende arbeid vil det dannes økte mengder laktat på grunn av utilstrekkelig oksygentilførsel til vevene og ikke minst musklene. Analyse av laktat regelmessig under CPET kan brukes til å etablere anaerob terskel. Tilsvarende økte mengder laktat vil det bli lavere verdier av bikarbonat i blodet på grunn av bikarbonats bufferrolle. Bikarbonat kan også brukes for å beregne anaerob terskel, ved bruk av lignende matematiske metoder som for laktat.
Fiber laryngoskopi
Det er mulig å utføre bronkoskopi under CPET som vil gi et bilde på hvordan strupen (larynx) fungerer under arbeid, dette kalles CLE-test (continuous laryngeal endoscopy). Bronkoskopet føres gjennom nese og fikseres til testpersonen med tape og et hodestativ. Dette gjør at bronkoskopet er minst mulig til irritasjon og ligger på plass til tross for at testpersonen er i bevegelse.
Bronkoskop brukes særlig ved mistanke om laryngomalasi og exercise induced laryngeal obstruction (EILO), som gir redusert arbeidskapasitet og ubehag under belastning.
Spirometri
Før og under testen kan det være nyttig å utføre en spirometri undersøkelse. Dette er en undersøkelse av lungefunksjon. Testen brukes ofte i diagnostikk av lungesykdommer som astma og kronisk obstruktiv lungesykdom (KOLS). Som supplement i en belastningstest kan spirometri være med på å avdekke belastningsinduserte lungesymptomer. Ved tegn til obstruksjon kan det være aktuelt å gjøre en reversibilitetstest med for eksempel salbutamol, der en positiv test vil være diagnostisk for astma.
Ved spirometri utføres ofte en maksimal voluntær ventilasjon (MVV). Her skal testpersonen puste hurtig og kraftig over tid, oftest målt i 10 sekunder. Testen karakteriserer testpersonene maksimale ventilasjonsmengde.
Testens slutt
Dersom testpersonens alder eller sykdomstilstand krever det, må man avslutte testen i henhold til retningslinjer i den aktuelle helseinstitusjonen. Her er det viktig å observere testpersonen tilstand godt underveis for å unngå uønskede hendelser, som eksempelvis besvimelse, underveis i testen. Observasjon av blodtrykk, oksygenmetning og EKG er viktig for å danne seg et bilde av testpersonens reaksjon på belastningen. Ved mange sykdomstilstander er det også nyttig å observere testpersonen i restitusjonsfasen de første minuttene etter testen.
Frekvensmodulasjon
Frekvensmodulasjon (FM) er informasjon som skal overføres preget inn på bærebølgen som en variasjon av dens frekvens. Den mest kjente bruken av FM er lydkringkasting.
Med lydkringkasting som eksempel kan prinsippet enkelt forklares på denne måten: Radiosenderen sender ut en radiobølge, en bærebølge, med høyt svingetall eller frekvens, typisk rundt 100 MHz (megahertz) eller 100 millioner svingninger i sekundet. Dette frekvensområdet kalles også VHF (Very High Frequency), eller FM-båndet.
Lydbølgen som skal sendes ut, for eksempel tale eller musikk, har en bestemt bølgeform. Denne bølgeformen har mye lavere svingetall enn bærebølgen, typisk mellom 20 og 15 000 svingninger i sekundet.
Bølgeformen til lydbølgen påvirker (modulerer) så svingetakten til bærebølgen, slik at den svinger litt over og under middelverdien sin, for eksempel 100 MHz. Amplituden eller styrken av bærebølgen er konstant. Det er bare frekvensen som varierer.
For kringkasting er maksimal deviasjon 75 kHz. Jo større deviasjon, desto større frekvensområde trenger senderen å bruke. Ulempen er at senderen tar større plass i FM-båndet. Med mindre deviasjon kan flere sendere få plass på samme del av FM-båndet. Til gjengjeld blir det mer støy i signalet.
FM brukes også for talekommunikasjon på kommersielle og amatørradiostasjoner. For talekommunikasjon er deviasjonen mindre, 5 kHz.
FM brukes også for syntese av lyd på hørbare frekvenser. Denne teknikken, som kalles FM-syntese, ble populær da de første digitale synthesizerne kom på markedet, og ble standard for mange generasjoner av lydkort på personlige datamaskiner.
I Norge
I Norge anbefalte en arbeidsgruppe (Digitalradiogruppen) oppnevnt av Medietilsynet etter brev fra Kultur- og kirkedepartementet at FM-nettet skulle slukkes i 2014 til fordel for DAB.
Senere ble det vedtatt at NRKs FM-nett skal slukkes i 2017 til fordel for DAB, men en del lokalradio stasjoner vil fortsatt sende analogt.
Per Bjørge
Per Herman Bjørge (født 23. august 1935 i Espa, død 29. mai 2007) var en norsk informatiker, kjent fra flere pioneerprosjekt og regnet som en av sin tids fremste maskinutviklere.
Bjørge var utdannet ved elektrolinjen ved Norges tekniske høgskole i 1960, og arbeidet fra 1962 ved Forsvarets forskningsinstitutt (FFI), Han virket under Yngvar Lundh ved FFI til 1967, blant annet sentral i utviklingen av SAM 2. Han oppholdt seg ved Massachusetts Institute of Technology (1966). Derpå etablerte han Norsk Data med kollegene Rolf Skår og Lars Monrad-Krohn (1967), og var teknisk leder for utviklingen av 16-bitsmaskinen Nord-1 og 32-bitsmaskinen Nord-5. Han sluttet i 1978 og etablerte Sim-X for utvikling av typografisk programvare, der det ble frembrakt formater tilsvarende PostScript. En del tid ble tilbrakt i Boston, der han senere etablerte Bettex (1984) og Graphic Edge. Tilbake i Norge var han konsulent for Papirindustriens Forskningsinstitutt en tid. Han etablerte Flexi-Map for vektorgrafikk-basert kartprogramvare, et selskap som ble overtatt av Ugland IT. Bjørge døde av kreft.
Eduard Schwartz
Eduard Schwartz (født 22. august 1858 i Kiel i hertugdømmet Holstein, død 13. februar 1940 i München) var en tysk klassisk filolog og kirkehistoriker.
Bakgrunn
Eduard Schwartz var sønn av gynekologen Jakob Heinrich Hermann Schwartz. Han begynte å studere ved Universitetet i Göttingen, og fortsatte hos Hermann Usener ved Universitetet i Bonn, Theodor Mommsen ved Universitetet i Berlin og Ulrich von Wilamowitz-Moellendorff ved Universitetet i Greifswald. Med Wilamowitz-Moellendorff opprettholdt han et livsvarig vennskap.
Akademisk virke
Etter å ha fått doktorgraden dro han som stipendiat til Italia. I 1884 ble han habilitert ved Universitetet i Bonn, og begynte i 1887 å undervise ved Universitetet i Rostock. Senere virket han ved Universitetet i Gießen, Universitetet i Straßburg, Universitetet i Göttingen, Universitetet i Freiburg og fra 1913 igjen ved universitetet i Straßburg, hvor han var rektor 1915/16.
Etter våpenhvilen i Compiègne i 1918 ble han utvist fra det som nå var en fransk by (Strasbourg), men ble året etter utnevnt til professor ved Universitetet i München, hvor han ble til sin død. Fra 1927 til 1930 var han president for Det bayerske vitenskapsakademiet.
Vitenskapelig arbeid
På oppdrag av Det prøyssiske vitenskapsakademiet utga Schwartz Acta conciliorum oecumenicorum, aktene fra de økumeniske kirkemøtene i senantikken. Han skrev en mengde artikler for Realencyclopädie der classischen Altertumswissenschaft.
888casino
888casino, tidligere Casino-on-Net er et online kasino som ble grunnlagt i 1997 og er basert i Gibraltar. Det er et av Internetts eldste kasinoer, og i 2013 ble kasinoet det første helt nettbaserte kasinoet til å få lisens i USA.
Historie
I 2013 var 888casino tittelsponsoren til Senior-VM i Snooker.
I 2017 signerte 888casino en avtale om å inkludere spillautomatspill fra Merkur Interactive Services GmbH, basert i Berlin, og en del av Gauselmann-gruppen.
888casino har blitt tildelt eCOGRAs (eCommerce Online Gaming Regulation and Assurances) Safe and Fair forsikringssegl.
Forente stater
Som et resultat av et vedtak i USAs kongress oktober 2006 ble nettbaserte spillselskaper pålagt en rekke reguleringer og restriksjoner, noe som førte til en masseflukt fra det amerikanske markedet for denne typen nettsteder.
I januar 2011 vedtok den lovgivende myndigheten i New Jersey et lovforslag som tillot gambling på nett for innbyggere over 21. I august 2013 signerte 888casino en avtale med Caesars Entertainment Corporation gjennom gruppens All American Poker Net utgiver (AAPN) fellesforetak med Avenue Capital, noe som gjorde det mulig for 888casino å tilby produkter av egen merkevare i New Jersey. 888casino publiserer månedlig en utbetalingsandel revidert av en uavhengig tredjepart, som inkluderer utbetalingsandelen per spill, I tillegg til den totale gjennomsnittlige utbetalingsandelen til 888casino. 888casino sin utbetalingsandel er 95,1 %.
EM i friidrett 1994 – 100 meter menn
Resultatene ved øvelsen 100 meter menn ved EM i friidrett 1994 i Helsingfors, Finland. Finalen ble avholdt 8. august.
Geir Moen, Kennet Kjensli og Aham Okeke representerte Norge. Geir Moen vant sølvmedalje, Kennet Kjensli kom til semifinalen, mens Aham Okeke var påmeldt men startet ikke.
Rekorder
Rekorder før denne konkurransen:
Tydal barne- og ungdomsskole
Tydal skole er en barne- og ungdomsskole som ligger på Kløfta i Tydal.
Skolen flyttet fra Ås til Kløfta da den stod ferdigbygd i 1992. Da skolen og biblioteket ble bygd var det allerede anlagt idrettsanlegg og lysløype på Kløfta. I 2012 ble det også bygget en ny flerbrukshall i tilknytning til skolen og idrettsanlegget. Tydal IL eide Kløfta idrettsanlegg fram til kommunen overtok anlegget i forbindelse med tomta til Tydalshallen. I 2016 ble det også bygget ny kunstgressbane på anlegget.
Skolen har årstrinn fra 1. til 10. samt SFO-tilbud.
Monju kjernekraftverk
Monju kjernekraftverk er et stengt kjernekraftverk fra Japan. Det ble begynt bygd i 1980-årene og oppnådde såkalt kritikalitet for første gang i 1994. Anlegget ble stengt etter fire måneder da 700 kg flytende natrium lekket fra en kjølesløyfe. Installert maksimal effekt var 280 MW. Anlegget har aldri vært i full virksomhet i siden det ble bygget, og har bare vært i drift i 250 dager mellom 1994 og 2016, da den japanske regjering bestemte at den skulle nedlegges. Anlegget har kostet mer enn 1 trillion yen. Nedleggelsen vil ta om lag 30 år og koste ytterlige 375 milliarder yen.
Kraftverket er oppkalt etter boddhisattvaen for kunnskap og visdom, Monju-Bosatsu.
Emma Goldman
Emma Goldman (1869–1940) var en forfatter og politisk agitator. Hun regnes som en av de store i anarkismens historie.
Richard Grenell
Richard Allen Grenell (født 18. september 1966 i Muskegon, Michigan) er en amerikansk politisk kommentator og diplomat. Han ble i 2018 utnevnt som USAs ambassadør i Tyskland.
Emma Goldman
Hun ble født i Kaunas av jødiske foreldre. Da hun var ung besøkte hun St. Petersburg, der hun kom i kontakt med russiske opposisjonelle narodniker.
Richard Grenell
Richard Grenell tilhører Det republikanske parti. Han har master i offentlig administrasjon fra John F. Kennedy School of Government ved Harvard University og bachelor i offentlig administrasjon fra Evangel University. Han har arbeidet ved Fox News.
Ola Rygg
Ola Rygg (født 31. mai 1935) er en norsk jurist, lagmann og har vært konstituert høyesterettsdommer.
Emma Goldman
I USA
Goldman emigrerte til USA i 1889. Hun tok etternavnet Goldman da hun giftet seg med en annen innvandret russisk jøde. Hun gikk fra denne mannen etter kort tid. Hun møtte siden Alexander Berkman, også en jødisk-russisk innvandrer, og fant i ham en sjelevenn. De hadde et livslangt politisk og personlig forhold.
Charles O’Neal
Charles O'Neal (født 6. januar 1904 i Raeford, Nord-Carolina, død 29. august 1996 i Beverly Hills, California) var en amerikansk manusforfatter og romanforfatter.
Richard Grenell
Grenell var pressetalsmann for USAs ambassadør til FN fra 2001 til 2008. Han ble i 2017 utnevnt som USAs ambassadør til Tyskland.
Emma Goldman
I USA
Berkman fikk i 1892 16 års fengsel for et attentat på en fabrikkeier under en arbeidskonflikt. Denne hendelsen førte til en stor debatt blant anarkistene om slike individuelle terrorhandlinger, som var en arv fra desperate opposisjonelle i det autoritære tsar-Russland. Goldman mente hun måtte forsvare Berkman, men endret syn på terrorisme etter dette, og mente senere at metodene i den revolusjonære kampen må være i samsvar med målet.
Goldman arbeidet i tekstilindustrien, som hadde tolvtimersdager på denne tiden. Likevel leste hun mye på fritiden, og sluttet seg til Mikhail Bakunins ideer. Gruppene av radikale innvandrere hadde lite kontakt med vanlige amerikanere. I de kretsene som Goldman var en del av, diskuterte de på tysk eller jiddisch, og avisene de utgav var som regel på tysk.
Goldman var også en tidlig feminist. Men hun var klar motstander av den puritanismen og seksualfiendtligheten hun mente å finne i den amerikanske kvinnebevegelsen. Det samme gjaldt også blant mange mannlige revolusjonære. Hun mente for eksempel at prevensjonsopplæring var et svært viktig tema. Goldman så på kvinnefrigjøringen som en del av klassekampen, verken uavhengig av eller overordnet denne.
Richard Grenell
I et intervju med internettportalen Breitbart uttalte Grenell i 2017 at han ønsket å styrke konservative krefter i Europa. Støtten skulle gå til politikere som Sebastian Kurz, men ikke Angela Merkel, som han mente sto for en mislykket innvandringspolitikk.
Emma Goldman
I USA
Viktige saker Goldman agiterte for var åttetimersdagen, fagorganisering av kvinner, kampen mot deltakelse i første verdenskrig og kamp for ytringsfriheten. I 1906 startet hun bladet Moder Jord med både politisk og litterært innhold. For å leve arbeidet hun, i tillegg til skrive- og foredragsvirksomheten, som sydame, sykepleier og jordmor.
Myndighetene var etter både henne og andre radikale, og i 1903 kom det faktisk en egen anti-anarkistlov i USA. Hun ble beskyldt for å ha oppfordret til opprør (sedition), og å støtte terrorisme, etter voldelige aksjoner som ofte var fremprovosert av politiet selv. Hun ble også arrestert på mistanke om å ha vært involvert i Leon Czolgosz' mord på USAs president William McKinley, men løslatt da man ikke fant noen bevis. Bladet «Moder Jord» ble ikke sendt ut med posten, de måtte gå fra kontoret, og det ble gjort flere forsøk på å ta fra henne statsborgerskapet og få henne deportert. I 1919 skjedde nettopp dette. Hun ble sammen med Berkman og andre venstreorienterte deportert til Sovjet-Russland.
Under den russiske revolusjon
Den russiske revolusjonen hadde gjort Goldman oppglødd, og hun kunne ikke skjønne hvorfor russiske anarkister var skeptiske til bolsjevikene. Oppholdet i landet førte imidlertid til at hun endret syn, spesielt etter at Kronstadt-opprøret ble slått ned i 1921. Hun reiste fra landet med en ny overbevisning om at målet aldri kan rettferdiggjøre midlene, at metodene en bruker ikke kan stå i motsetning til det målet man har.
Goldman var uten statsborgerskap fra 1921 til 1925, og flyttet fra by til by i Europa. Hun fikk til slutt britisk statsborgerskap etter et proformaekteskap med en engelskmann. Hun bodde likevel lite i Storbritannia og oppholdt seg heller i Frankrike og Sveits.
I Norge
I april 1932 besøkte Goldman Norge. I Oslo talte hun på 2–3 møter arrangert av Oslo Arbeiderparti og Arbeiderpartiets studentgruppe, da Det Norske Studentersamfund i Oslo, «landets frieste talerstol», nektet gjennom det kommunistiske («motdagistiske») styret å la henne tale der. Temaene var «Den amerikanske klassejustis» og «En anarkists liv». Til Alarm nr. 10/1932, organet til Norsk Syndikalistisk Føderasjon, beklaget hun at den anarkistiske bevegelsen for tiden var død i Norge.
Under den spanske borgerkrig
Under den spanske borgerkrigen drev Goldman støttearbeid for de spanske anarkistene i Federacion Anarquista Iberica/Confederacion Nacional del Trabajo (FAI/CNT), som var en massebevegelse frem til de ble undertrykket under Francisco Franco.
Død
Goldman døde i Canada i 1940.
Charles O’Neal
O`Neil har skrevet manus til mange B-filmer, blant dem The Seventh Victim, The Missing Juror, Montana og Golden Girl. Sammen med Abe Burrows, tilpasset O'Neal romanen Three Wishes fra 1949 til den kortlivede musikalen Three Wishes for Jamie som gikk på TV i USA i 1952.
O'Neal var far til skuespilleren Ryan O'Neal og manusforfatter og skuespiller Kevin O'Neal, og han var bestefar til Tatum O'Neal og Griffin O'Neal. O'Neil døde i Los Angeles, California i august 1996, i en alder av 92 år.
Ola Rygg
Rygg har vært lagdommer og lagmann ved Agder lagmannsrett fra 1977.
Han var konstituert dommer ved Norges Høyesterett i 1990 til 1991. I 1991 ble konstitusjonen forlenget.
Rygg ga sammen med Thor Falkanger og Oluf Skarpnes ut den femte utgaven av Odelsloven med kommentarer, på Universitetsforlaget i 2011.
Aabel
Aabel er en norsk slekt med opphav fra gården Åbel i Birkenes i Agder. Per januar 2023 var det 254 med etternavnet Aabel i Norge.
BinckBank Tour 2019
BinckBank Tour 2019 var den 15. utgaven av sykkelrittet BinckBank Tour og ble arrangert fra 12. til 18. august 2019.
Sam Bennett vant de tre første etappene, mens Laurens De Plus vant sammenlagt.
Deltorhinum kempffmercadoi
Deltorhinum kempffmercadoi er en art av biller som hører til familien skarabider (Scarabaeidae).
Utseende
Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår. Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.
Levevis
Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.
Utbredelse
Arten er utbredt i Sør-Amerika.
Andrew Huxley
Andrew Fielding Huxley (født 22. november 1917 i Hampstead i London, død 30. mai 2012 i Cambridge) var en britisk fysiolog og nobelprisvinner. Han ble tildelt Nobelprisen i fysiologi eller medisin i 1963 sammen med Alan L. Hodgkin og John Eccles for oppdagelser om ionemekanismer ved innervering.
Liste over fylker i Florida
Liste over fylker i Florida. Den amerikanske delstaten Florida består av 67 fylker (counties)
Eplenikkers
Eplenikkers er en type lange, poseformede knebukser eller nikkers. Buksemodellen ble lansert som sports- og uniformsplagg allerede på 1860-tallet, men var særlig populært som fritidsplagg for menn og gutter i vestlig mote på 1930-tallet. Eplenikkers var lenge et typisk klesplagg for golfspillere.
Navn
Buksemodellen ble spøkefullt kalt «eplenikkers» på norsk fordi man kunne gjemme epler i buksebeina når man gikk på epleslang. På svensk ble buksetypen på tilsvarende vis kalt, «epletjuvbukser», særlig når gutter gikk med dem. Betegnelsen i Sverige var ellers.
Buksene omtales på engelsk som fordi bukselengden var pluss fire tommer i forhold til de vanlige knebuksene som ble kalt, på norsk forkortet til nikkers, egentlig en betegnelse for etterkommere av nederlandske innvandrere i New York; Knickerbocker er et nederlandsk etternavn som tidlig på 1800-tallet skal ha blitt brukt som kallenavn for «gammeldags, nederlandskættet aristokrat med umoderne langpipe og knebukser» i New York. Nederlenderne kalte for øvrig buksene, «hoser av bukkeskinn», et ord som etter hvert ble forkortet til bukser. Også på dansk, nederlandsk og fransk brukes betegnelsen plusfour. Et annet engelsk ord er.
Kjente brukere
Den belgiske tegneseriehelten Tintin, som skal forestille en aktiv og ungdommelig reporter, ble fra starten i 1929 tegnet med eplenikkers i samtidens populære herremote. Figuren ble imidlertid modernisert med vanlige langbukser i seriene som kom på 1970-tallet.
Chance M. Vought
Chauncey Milton «Chance» Vought (født 26. februar 1890 på Long Island i New York, død 25. juli 1930) var en amerikansk luftfartspioner og ingeniør. Han grunnla Lewis og Vought Corporation sammen med Birdseye Lewis.
Chauncey studerte ved Pratt Institute, New York University og University of Pennsylvania. Han døde av blodforgiftning. Han ble innlemmet i National Aviation Hall of Fame i 1989.
Thomas Keighley
Thomas Keighley (født 15. oktober 1869 i Stalybridge, død 13. november 1935) var en var en britisk organist, dirigent og komponist.
Rudolføya
Rudolføya er den nordligste av øyene i Frans Josefs land. Administrativt er øya en del av Primorskij-distriktet i Arkhangelsk oblast. Arealet er 297 km², hovedsakelig dekket av isbreer. Nordspissen, Kapp Fligely, er Russlands nordligste punkt.
Historie
Øya fikk navn i 1873 av Julius von Payer som ledet en østerriksk-ungarsk ekspedisjon. Den ble oppkalt etter kronprins Rudolf av Østerrike.
Umberto Cagni etablert base på øya 1899-1900 i et forsøk på å nå Nordpolen, og slo fast at det ikke var land lenger nord.
Zieglerekspedisjonen 1903-05 satt opp den første bygningen, nord for Teplitsbukta.
Georgij Sedov nådde Nordpolen, men omkom på tilbakeveien. Han ble begravet på øya i 1914.
En meteorologisk stasjon ble åpnet sommeren 1932 som en del av programmet for det andre internasjonale polaråret. Fire menn overvintret første året. Senere ble stasjonen utbedret, og i 1936 ble en base for den første sovjetiske Nordpolbasen, Nordpol-1 (Северный полюс-1), etablert på øya. En flystripe ble tilrettelagt på isen, og i mai 1937 fløy fire tunge firemotors ANT-6 med forsyninger til Nordpolbasen. Stedet var forlatt i perioden april 1942 til 1947, og var igjen bemannet i perioden 1947-1995.
Geografi
Øya ligger ved Nordishavet. I sør skiller Neumaierstredet fra Oktoberøyene og Hohenloheøya. Det høyeste punktet, 461 moh., ligger midt på øya, i sørenden av Middendorfbreen. I vest, nær Teplitsbukta, ligger polarstasjonen.
Krško kjernekraftverk
Krško kjernekraftverk er et kjernekraftverk, og produserer elektrisk kraft utenfor byen Krško i det sørøstlige Slovenia. Det ble bygget i årene 1975–1983. Installert maksimal effekt er 770 MW, og produksjonen var 5,29 TWh i 2006. Anlegget har én reaktor. Det eies av Nuklearna Elektrarna Krško.
Laguna Verde kjernekraftverk
Laguna Verde kjernekraftverk er et kjernekraftverk, og produserer elektrisk kraft utenfor byen Veracruz ved kysten av Mexicogulfen i det østlige Mexico. Det ble bygget i årene 1972–1990. Installert maksimal effekt er 1 364 MW, og produksjonen var 10,4 TWh i 2006. Anlegget har to reaktorer. Det eies av Comisión Federal de Electricidad (CFE).
Deltorhinum robustum
Deltorhinum robustum er en art av biller som hører til familien skarabider (Scarabaeidae).
Utseende
Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår. Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.
Levevis
Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.
Utbredelse
Arten er utbredt i Sør-Amerika.
Thyridia psidii
Thyridia psidii er en sommerfugl som hører til gruppen Ithomiini i den store familien flikvinger (Nymphalidae).
Utseende
Denne arten ligner sterkt på arter i slekten Methona og Paititia neglecta. Vingene er gjennomsiktige, gul-hvitaktige med mørke tegninger.
Levevis
Som de aller fleste Danainae er denne sommerfuglene giftig, og signaliserer dette med et karakteristisk utseende. Larvene lever på planter av slekten Cyphomandra (nå ofte regnet som en undergruppe av Solanum) i søtvierfamilien.
Brukeropplevelse
Brukeropplevelse (ofte forkortet UX, av engelsk: user experience) er et begrep som refererer til totalopplevelsen en bruker har ved anvendelse av et produkt, tjeneste eller et system.
Begrepet har sin opprinnelse innen menneske–maskin-interaksjon på 70- og 80-tallet, men kan nå referere til alle typer opplevelser en bruker kan ha, inkludert personlig interaksjon som kundeservice, bruk av «analoge produkter» som kaffeautomater og biler samt opplevelser i større miljøer som museer og flyplasser
Utbredelse og bruk
Populariseringen av begrepet kan skyldes at det i utgangspunktet er så vidt at det er lett å adaptere for andre fagdisipliner.
Begrepet er også hyppig brukt og markedsført av organisasjoner som UX Net og profilerte personer som Donald Norman, som var den første til å anvende stillingstittelen ”User Experience Architect” da han begynte i Apple i 1993.
En annen forklaring på utbredelsen kan skyldes forhold i konsummarkedet med større konkurranse og mer kravstore kunder, slik at det har blitt viktigere å se på alle aspekter ved opplevelsen av produktet.
Kvalitetskriterier
Sentralt i bruken av begrepet er å beskrive elementer som inngår i brukeropplevelsen eller definere kriterier for hva som er en god brukeropplevelse. Den organiske veksten begrepet har hatt gjør det vanskelig å avgrense og formalisere det til et sett med elementer og kriterier, men forsøk har blitt gjort.
Definisjoner av brukeropplevelse blir ofte knyttet til generelle standarder for kvalitet som ISO 8402 («kvalitet defineres som helheten av egenskaper en enhet har og som vedrører dens evne til å tilfredsstille uttalte eller underforståtte behov»), slik det for eksempel er gjort med kriteriene «kvalitet på nett» beregnet på offentlige nettsteder i Norge.
En annen fremgangsmåte er å beskrive et sett med egenskaper som anses som sentrale for brukeropplevelsen. Begrepet usability, ofte oversatt til brukskvalitet er mye brukt innen design av nettsteder og andre IT-systemer og har en betydning som i stor grad overlapper med brukeropplevelse. ISO-standarden for usability (ISO 9241) bruker termene «effectiveness», «efficiency» og «satisfaction» i sin definisjon.
SINTEF benytter de fire dimensjonene «brukervennlighet», «tillit», «engasjement» og «estetikk» i sin beskrivelse av brukeropplevelse.
Definisjonene varierer i omfang og detaljgrad, men alle ser ut til å ha dekking av brukerbehov som sentral komponent. Empirisk forskning tyder også på at behovsdekking er den enkeltfaktoren med størst innvirkning på brukeropplevelsen.
Fagdisipliner og utøvere
Innen utvikling av digitale tjenester tilfaller ansvaret for brukeropplevelsen ofte rollene informasjonsarkitekt, interaksjonsdesigner eller grafisk designer. I dette tilfellet knyttes brukeropplevelsen spesielt til utforming av brukergrensesnitt.
Innen design av fysiske produkter er det utøvere innen industridesign og ergonomi som gjerne har dette ansvaret.
For salgsprosesser og personlig interaksjon med kunder er det gjerne bedriftens markedsavdeling som er ansvarlig, mens ansvaret for brukeropplevelse av fysiske omgivelser og bygg selvfølgelig tilfaller mange ulike fagdisipliner.
Metodikk
Brukeropplevelse knyttes ofte til brukersentrert utvikling, en designfilosofi som har som utgangspunkt at produktet skal ta hensyn til brukernes behov, ønsker og begrensninger snarere enn å tvinge brukerne til å endre seg.
I en designprosess innebærer det ulike former for brukerinvolvering der designernes antakelser blir validert og justert på bakgrunn av tilbakemeldinger fra reelle brukere, for eksempel i form av brukertester.
Nettverk og foreninger
Disse er per i dag mest sentrert rundt utvikling av nettjenester og andre IT-systemer. Mest kjent er UX net (user experience network), en idealistisk organisasjon som har som mål å fremme UX som nettverk og fagdisiplin.
Organisasjonen er også representert i Norge i form av jevnlige og uformelle samlinger kalt IxDA meetup).
Kritikk
Vanlig kritikk mot kriterier for gode brukeropplevelser er at de enten er for generelle og derfor vanskelig å anvende i praksis, eller motsatt at de er for smale og ikke omfatter alle aspektene ved brukeropplevelsen.
En innvending som er vanlig å høre er at kriterier for god design vektlegger nytteverdi og effektivitet på bekostning av for eksempel de emosjonelle og estetiske sidene av brukeropplevelsen.
Borssele kjernekraftverk
Borssele kjernekraftverk er et kjernekraftverk, og produserer elektrisk kraft i byen Borssele ved kysten i det sørvestlige Nederland. Det ble bygget i årene 1969–1973. Installert maksimal effekt er 515 MW (netto 485 MW), og produksjonen var 3,27 TWh i 2006. Uran til anlegget importeres fra Kasakhstan.
Restmaterialene sendes til Cogema anlegg for gjenvinning av brukt spaltbart fisjonsmateriale i La Hague, Manche, Normandie, Frankrike. En del av avtalen rundt dette er at det radioaktive avfallet (restmaterialer som ikke kan brukes videre) blir sendt tilbake til Nederland, for lagring i COVRA.
The Central Organization for Radioactive Waste (COVRA), også i Borssele, er det nasjonale overflatelageret for alt radioaktivt avfall. Avfallet lagres i et overflateanlegg som egner seg for de neste 100 år.
Edvard Bull d.e.
Edvard Bull (født 4. desember 1881 i Kristiania, død 26. august 1932) var en norsk historiker og utenriksminister i Christopher Hornsruds regjering 1928.
Bakgrunn
Han ble student i 1899, cand.mag. i 1906, universitetsstipendiat i 1910, dosent i historie i 1913 og professor i 1917. I 1912 tok han doktorgraden med en avhandling om «Folk og Kirke i Middelalderen, Studier til Norges Historie».
Han var far til historikeren Edvard Bull d.y. (1914–1986).
Bull som politiker
I 1927 ble Bull valgt til Arbeiderpartiets nestformann, etter at LO hadde presset på for å slå Arbeiderpartiet sammen med Norges Socialdemokratiske Arbeiderparti. Bull ble da valgt inn for de radikale.
I tiden mellom den russiske revolusjon i 1917 og Nygaardsvold-regjeringen i 1935 var Arbeiderbevegelsen splittet i en gruppe som ønsket revolusjon og en gruppe som ønsket regjeringsmakt («ministersosialisme»).
Bekjempelse av kristendommen
Edvard Bull var den første som for alvor gikk inn for å reformere skolen i marxistisk ånd. I 1923, i valgkampheftet «kommunisme og kristendom», skrev Bull at Arbeiderpartiet skulle ha en «pågående og hensynsløs kirkepolitikk» som skulle «sloss uforsonlig mot den bestående offisielle lutherdom som med andre fordummende sekter». Han uttalte også at «Kirkens egentlige maktposisjon i vårt samfund ligger i skolen … Er det så at Kirken er vår fiende, blir det først og fremst i vår skolepolitik, vi må kjæmpe mot den». Skytset hentet han fra sin egen doktoravhandling fra 1912, «Folk og Kirke i Middelalderen», som polemisk argumenterte for hvor lite kristningen faktisk hadde betydd for Norge.
Hornsrud-regjeringen
Arbeiderpartiet, som aldri før hadde sittet i regjering, gikk ut som klar vinner av valget i 1928. For de borgerlige partiene var det helt utenkelig at Arbeiderpartiet skulle få danne regjering. Da Kong Haakon rådførte seg med stortingspresidentene, påpekte Christopher Hornsrud som representerte DNA i presidentskapet, at det var naturlig at det partiet som hadde vunnet valget, skulle danne regjering. Til dette forslaget skal Edvard Bull ha uttalt: «Men er dere blitt spenna gærne da, gutter?»
Tiltredelseserklæring og mistillit
Dagen etter, den 27. januar 1928 bad kongen Christopher Hornsrud og Arbeiderpartiet om å danne regjering. Bull ble tildelt posten som utenriksminister. Siden det å danne regjering ble sett på som et skritt mot høyre, fikk den radikale og marxistiske Bull oppgaven med å formulere Hornsrud-regjeringens tiltredelseserklæring. Ifølge erklæringen fra 8. februar 1928 skulle regjeringen «la sig lede av hensynet til arbeiderklassen og hele det arbeidende folks interesser» og at regjeringen på vegne av Arbeiderpartiet skulle «lette og forberede overgangen til et sosialistisk samfund». Dette førte til at sentralbanksjef Nicolai Rygg fryktet ny bankkrise på grunn av kapitalflukt, og Venstres Johan Ludwig Mowinckel fremmet mistillitsforslag mot regjeringen basert på Bulls tale.
Etter Hornsrud-regjeringens fall, mistet flere i partiledelsen troen på at regjeringsmakt var riktig partilinje. Bull uttalte i 1930 at «Hvad hjelp er det i å erobre et flertall valgstemmer?» og landsmøtet vedtok å søke makt uten nødvendigvis å ha «folkeflertallet» bak seg. Bull hevdet da at det parlamentariske demokrati var en «gammel og overtroisk frase fra det 19. århundre»
The Light Infantry
The Light Infantry var et regiment i British Army, opprettet 10. juli 1968 gjennom sammenslåing av fire lette infanteriregimenter:
I mars 1969 ble 4. bataljon (tidligere Durham Light Infantry) oppløst, slik at regimentet var redusert til tre bataljoner.
Curtiss SBC Helldiver
Curtiss SBC Helldiver var et to-seters amerikansk stupbombefly.
The Light Infantry
Regimentet var aktivt gjennom hele konflikten i Nord-Irland, med åtte falne soldater da Den provisoriske IRA sprengte en militær buss i Ballygawley.
Curtiss SBC Helldiver
SBC Helldiver har sin opprinnelse i to-seters jagerflyet XF12C-1 som ble bygget som et monoplan med parasollvinger og fløy første gang i 1933. Da man ikke så behov for et to-seters jagerfly bestemte man seg for å utvikle flyet til rollen som lett bombefly, og denne fikk betegnelsen XSBC-1. Parasollvinger viste seg å ikke fungere for et fly som skulle kunne brukes som stupbombefly, og en ny prototype ble bygget som biplan som XSBC-2. Med et bytte av motor under betegnelsen XSBC-3 ble denne satt i produksjon som SBC-3 Helldiver.
The Light Infantry
De tre bataljonene fortsatte i tjeneste frem til 1993, da de ble slått sammen til to.
Curtiss SBC Helldiver
SBC-3 Helldiver ble levert til den amerikanske marinen fra 17. juli 1937, og fra mars 1939 ble en variant med kraftigere motor levert under betegnelsen SBC-4 Helldiver. 50 av disse ble også levert til Frankrike, men for sent for å bli brukt i kamp mot den tyske invasjonsmakten. SBC Helldiver var utdatert på det tidspunktet USA ble med i den andre verdenskrig, og ble brukt av enheter som ikke ble brukt i kamp og for trening under krigen.
The Light Infantry
I desember 2004 ble det, som en del av omstruktureringen av British Army, kunngjort at The Light Infantry ville få ytterligere én bataljon gjennom sammenslåing med Devonshire and Dorset Regiment og Gloucestershire-delene av Royal Gloucestershire, Berkshire and Wiltshire Regiment. I november 2005 ble det imidlertid kunngjort av Forsvarsministeriet at The Light Infantry ville bli slått sammen med Devonshire and Dorset Regiment, Royal Gloucestershire, Berkshire and Wiltshire Regiment og Royal Green Jackets til et nytt, stort regiment med navnet The Rifles. Det nye regimentet ble dannet 1. februar 2007 og 1. bataljon, The Light Infantry, ble til 5. bataljon, The Rifles, mens 2. bataljon, The Light Infantry, ble til 3. bataljon, The Rifles.
Paul Colas
Paul René Colas (født 6. mai 1880, død 9. september 1956) var en fransk skytter som deltok i flere olympiske leker, 1908 i London, 1912 i Stockholm, 1920 i Antwerpen og 1924 i Paris.
Colas ble olympisk mester i skyting to ganger under OL 1912 i Stockholm. Han vant både 300- og 600 meter frigevær. Fire år tidligere, under OL 1908 i London var han med på det franske laget som kom på tredjeplass i lagskyting rifle 50 og 100 yards. Sin fjerde og siste olympiske medalje tok i lagskyting frigevær under OL 1924 i Paris.
Vestfold Blad
Vestfold Blad var en redaksjonell gratisavis som ble fulldistribuert hver uke til husstander i Vestfold fra mai 2010 til mars 2014. På det meste mottok 92 600 husstander avisa. Som ledd i sparetiltak ble opplaget redusert til 77 000 høsten 2013, og distribusjonen begrenset til kommunene Horten, Tønsberg, Nøtterøy, Stokke, Sandefjord og Larvik. Redaksjonen arbeidet etter Vær Varsom- og Tekstreklameplakatens regler for god presseskikk. Avisen var medlem av MBL helt fra starten i 2010.
Vestfold Blad hadde i 2013 10 ansatte. Papirversjonen hadde over 130 000 lesere hver uke, ifølge leserundersøkelsen gjennomført av media- og analysebyrået SMI Vestfold AS i 2010.
Vestfold Blad hadde egen nettavis hvor også papiravisen kunne leses i pdf-format.
Etter 1. juli 2013 ble Vestfold Blad AS opprettet som nytt eierselskap av avisen. Aksjemajoriteten var fordelt mellom Samfunnsforlaget AS og Per Gunnar Rymer.
I mars 2014 ble avisen kjøpt av Lundquist Media, og den byttet navn til Byavisa Sandefjord. Opplag og område for distribusjon ble kraftig redusert.
Innhold
Avisen hadde hver uke faste sider innenfor disse temaene:
Jenny Perret
Jenny Perret (født 23. desember 1991) er en sveitsisk curlingspiller, som i mixpar spiller sammen med Martin Rios. Hun vant sølv i curling for mikspar under Vinter-OL 2018 i Pyeongchang.
Idrettskarriere
Perret fikk bronse under Europamesterskapet i curling for mikslag 2014, sammen med Silvana Tirinzoni, Martin Rios og Romano Meier. I VM i curling for mixpar 2017 vant hun gull, sammen med Martin Rios.
Hun representerte Sveits under Vinter-OL 2018, der hun spilte i mixpar sammen med Martin Rios, og de fikk der sølv etter finaletap mot Kaitlyn Lawes og John Morris fra Canada.
Red Hat
Red Hat, Inc. (nyse: RHT) er et flernasjonalt programvareselskap som ble grunnlagt i 1993 av Bob Young under navnet ACC Corporation. Etter et oppkjøp i 1995 av et annet selskap som ble grunnlagt av Marc Ewing, fikk selskapet sitt nåværende navn. Selskapet har sitt hovedkvarter i Raleigh, Nord-Carolina i USA, og har filialer flere steder i verden. Red Hat er et av de mest kjente firmaene som aktivt arbeider med og promoterer fri og åpen programvare.
Den 12. november 1994 ble Red Hat Linux lansert; denne tidligere Linuxdistribusjonen var forgjengeren til Red Hat Enterprise Linux, som ble lansert i 2000, og Fedora, som ble lansert i 2003. Red Hat Enterprise Linux er et kommersielt operativsystem som er rettet mot næringslivet. Det har langtidsstøtte, og kundestøtten varer mellom 10 og 13 år for den enkelte versjon. Fedora er en fri og åpen avart av denne; den oppdateres langt oftere og har en kundestøtte på omkring et år for den enkelte versjon.
Red Hat tilbyr også mye annet, deriblant lagringsplass, 389 Directory Server for Fedora (med støtte for Red Hat Enterprise Linux 3 og senere, Debian, Solaris 8 og senere og HP-UX 11i), programmene CloudForms og OpenStack for nettskyen, virtualisering i form av programvaren Red Hat Enterprise Virtualization, programvare for ledelse, applikasjonsprogramvare og middelvareløsninger. I tillegg kommer kundestøtte, opplæring gjennom Red Hat Certificate System og rådgivningstjenester.
I årenes løp har selskapet ekspandert. Per 2016 har Red Hat kjøpt opp 30 andre selskaper, og av disse kan nevnes Cygnus Solutions og middelvarebedriften JBoss. I 1998 og 1999 kjøpte Intel Corporation, IBM, Compaq og Novell en aksjeminoritet i selskapet.
I august 2016 hadde selskapet 9 860 ansatte, og i 2016 en omsetning i netto på $ 199,37 millioner. I mars 2016 var Red Hat den nest største bidragsyteren til versjon 4.5 av Linuxkjernen, bare overgått av Intel Corporation.
29. oktober 2018 ble det kjent at IBM kjøper opp Red Hat for 284 milliarder kroner. Oppkjøpet er per 2019 historiens største for et programvare-selskap.
Historie
I 1993 starta Bob Young et firma som het ACC Corporation, en bedrift som solgte Linux- og UNIX-programvare. Så i 1994 så lagde Marc Ewing sin egen versjon av Linux som han kalte Red Hat Linux. Erwing ga den ut i oktober og den ble kjent som halloween-utgaven. Young kjøpte opp Ewings bedift i 1995, og de slo seg sammen til å bli Red Hat Software med Young som daglig leder.
Red Hat ble et aksjeselskap i 1999 og Matthew Szulik tok over som daglig leder.
Den 15 november 1999, kjøpte Red Hat Cygnus Solutions. Cygnus drev med kommersiell kundestøtte for fri programvare og hadde ansatt vedlikeholdere som arbeidet med bl.a GNU Debugger og GNU Binutils. En av gründerne, Michael Tieman, arbeidet nå som teknisk leder i Redhat, og nå for tida er han visepresident av «Open Source Affairs» hos Red Hat. Senere kjøpte Red Hat Wirespeed, C2Net og Hell's Kitchen Systems.